Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: megszüntetése érdekében az Alkotmánybíróságról szóló 1989. évi XXXII. törvény 21. § (6) a) pontja
Paragraph Index: 720

megszüntetése érdekében az Alkotmánybíróságról szóló 1989. évi XXXII. törvény 21. § (6) a) pontja értelmében indítványozza az Alkotmánybíróságnál a fenti kérdésben az Alkotmány értelmezését. Budapest, 2002. augusztus 6. Dr. Péterfalvi Attila (544/K/2002) Az örökbe fogadni szándékozó személy pszichikai alkalmassági vizsgálatát követõ adattovábbításról szóló adatvédelmi biztosi a j á n l á s Egy gyermekvédelmi szakszolgálat vezetõje állásfoglalásomat kérte arról, hogy az örökbefogadás elõkészítése során, az örökbe fogadni szándékozó személy pszichikai alkalmassági vizsgálatát követõen a gyermekvédelmi szakszolgálatnak milyen adatokat kell továbbítania az alkalmasság kérdésében dönteni jogosult gyámhivatal részére. Álláspontomat – annak érdekében, hogy az örökbefogadással kapcsolatos eljárásban résztvevõ szervek elõtt minél szélesebb körben ismert legyen – ajánlásban foglalom össze. I. A gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet (a továbbiakban: Gyer.) 38. § (1) bekezdése szerint az örökbefogadás elõtti eljárás lefolytatásának célja annak megállapítása, hogy az örökbefogadó személyisége és körülményei alapján alkalmas-e gyermek örökbefogadására. Az örökbefogadás elõtti eljárást a gyermekvédelmi szakszolgálat készíti elõ: tájékoztatja az örökbe fogadni szándékozót az örökbefogadás feltételeirõl, környezettanulmányt készít és alkalmassági vizsgálatot végez. Az alkalmassági vizsgálat kiterjed az örökbe fogadni szándékozó személy egészségi állapotának és pszichikai alkalmasságának vizsgálatára. A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes